Nariadenie Komisie (EHS) č. 1340/92
z 22. mája 1992
týkajúce sa klasifikácie určitých tovarov v kombinovanej nomenklatúre
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 2658/87 [1] o tarifnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením (EHS) č. 1039/92 [2], najmä na jeho článok 9,
keďže v zmysle zabezpečenia jednotného uplatňovania kombinovanej nomenklatúry pripojenej k spomínanému nariadeniu je potrebné prijať opatrenia týkajúce sa klasifikácie tovaru uvedeného v prílohe k tomuto nariadeniu;
keďže nariadenie (EHS) č. 2658/87 stanovilo všeobecné pravidlá výkladu kombinovanej nomenklatúry a tieto pravidlá platia tiež pre akúkoľvek inú nomenklatúru, ktorá je celá alebo sčasti na nej založená alebo ktorá k nej pridáva akékoľvek doplňujúce podrozdelenia a ktorá je vytvorená osobitnými ustanoveniami spoločenstva s cieľom uplatňovania taríf alebo iných opatrení vzťahujúcich sa na obchod s tovarmi;
keďže podľa spomínaných všeobecných pravidiel tovary opísané v stĺpci 1 tabuľky pripojenej k aktuálnemu nariadeniu sa musia klasifikovať pod vhodným KN kódom uvedeným v stĺpci 2 na základe dôvodov udaných v stĺpci 3;
keďže Výbor pre nomenklatúru nedoručil stanovisko v rámci lehoty stanovenej jeho predsedom,
PRIJALA TOTO NARIADENIE:
Článok 1
Tovary opísané v stĺpci 1 priloženej tabuľky sa teraz klasifikujú v rámci kombinovanej nomenklatúry pod vhodným KN kódom uvedeným v stĺpci 2 spomínanej tabuľky.
Článok 2
Toto nariadenie nadobúda účinnosť dvadsiaty prvý deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 22. mája 1992